
     REPUBLIKA HRVATSKA
     TRGOVAČKI SUD U OSIJEKU

REPUBLIKA HRVATSKA
R J E Š E N J E


	Trgovački sud u Osijeku, po stečajnom sucu mr. sc. Tihomiru Kovačeviću, kao stečajnom sucu, u stečajnom postupku nad stečajnom masom iza LERGISS d.o.o. za proizvodnju kožne i krznene konfekcije u stečaju, Osijek, Plivska 5, MBS 030178929, OIB 65448235284, dana 3. srpnja 2017. 


r i j e š i o  j e


1. Zaključuje se stečajni postupak nad stečajnom masom iza LERGISS d.o.o. za proizvodnju kožne i krznene konfekcije u stečaju, Osijek, Plivska 5, MBS 030178929, OIB 65448235284.

2. Nalaže se registru Trgovačkog suda u Osijeku, u sudski registar upisati brisanje stečajne mase iza LERGISS d.o.o. za proizvodnju kožne i krznene konfekcije u stečaju, Osijek, Plivska 5, MBS 030178929, OIB 65448235284 i stečajne upraviteljice Vjere Blekić iz Osijeka, Plivska 5.


Obrazloženje


	Stečajni postupak nad dužnikom LERGISS d.o.o. u stečaju, Vinkovci, Lovretić Josipa 14, zaključen je rješenjem ovoga suda broj 14 St-90/09-153 od 6.11.2012., uz obvezu stečajnog upravitelja da završi započete sudske postupke u korist stečajne mase.

	Rješenjem ovoga suda poslovnog broja 14 St-90/09-155 od 6.10.2016. određen je nastavak postupka radi naknadne diobe stečajne mase budući je pronađena imovina koja ulazi u stečaju masu.

	Stečajna upraviteljica je svojim podneskom od 30.05.2017. dostavila prijedlog za obustavu stečajnog postupka budući je u postupku naplate po pravomoćnoj presudi u parničnom postupku ovoga suda poslovnog broja Povrv-216/11-4 od 28.06.2011. potvrđena presudom VTS RH od 20.01.2016., utvrđeno da je račun ovršenika u blokadi, da je potraživanje stečajne mase upisano na 40. mjestu u očevidniku redoslijeda plaćanja, a prethodno upisane obveze iznose 847.451,63 kn, te je razvidno kako se ne može očekivati naplata potraživanja stečajne mase.

	Slijedom navedenoga temeljem čl. 199. Stečajnog zakona (NN 44/96, 29/99, 129/00, 123/03, 197/03, 187/04, 82/06, 116/10, 25/12 i 133/12), a u vezi s čl. 441. Stečajnog zakona (NN 71/15) odlučeno je kao u izreci.


U Osijeku 3. srpnja 2017. 

Zapisničar:								STEČAJNI SUDAC:
Elizabeta Đeke						       mr. sc. Tihomir Kovačević


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.


D N A :
1. Stečajnoj upraviteljici Vjeri Blekić
2. mrežna stranica e-Oglasna ploča sudova

